അമ്മയും അമ്മൂമ്മയും പഞ്ചപാവങ്ങള് കൊലപാതകമറിഞ്ഞു വീട് വിട്ടു സൂര്യയെ കൊന്ന അരുണിന്റെ വീട് അടഞ്ഞു കിടക്കുന്നു എം.മനോജ് കുമാര് അരുണ് നടത്തിയ ക്രൂരകൊലപാതക വാര്ത്തയറിഞ്ഞു അമ്മയും അമ്മൂമ്മയും വീട് വിട്ടു നെടുമങ്ങാടുള്ള ഞെട്ടല് ഇപ്പോള് അരുണിന്റെ വീടിരിക്കുന്ന പേയാടും വ്യാപിക്കുകയാണ്. ഇത്രയും ദുഷ്ടമനസുള്ള കൊടുംക്രിമിനലാണ് തങ്ങളുടെ തൊട്ടപ്പുറത്ത് താമസിച്ചത് എന്നോര്ക്കുമ്ബോള് പേടിയാണെന്നാണ് നാട്ടുകാര് പറയുന്നത് താത്കാലത്തെങ്കിലും അരുണിന്റെ ശല്യം പേയാട് നിന്നും അകന്നിരിക്കുന്നു എന്നത് ആശ്വാസകരമാണെന്ന് നാട്ടുകാര് പറയുന്നു തിരുവനന്തപുരം: അരുണ് നടത്തിയ ക്രൂരമായ കൊലപാതകത്തിന്റെ ആഘാതം സഹിക്കാന് കഴിയാതെ അമ്മയും അമ്മൂമ്മയും പേയാട് ചിറക്കോണത്ത് നിന്നുള്ള വീട്ടില് നിന്നും മാറി. ഇപ്പോള് ഈ വീട് പൂട്ടിക്കിടക്കുകയാണ്. നെടുമങ്ങാട് വീട്ടില്ക്കയറി അരുണ് യുവതിയെ ക്രൂരമായി കൊലപ്പെടുത്തിയ സംഭവം വീട്ടുകാരെയും തങ്ങളെയും ഞെട്ടിച്ചതായാണ് നാട്ടുകാര് പറയുന്നത്. കൊലപാതകത്തിനു ശേഷം ഏതോ ആളുകളുടെ ഫോണുകള് അവര്ക്ക് വന്നിരുന്നു. ഇതോടെ വീട്ടില് ഉണ്ടായിരുന്ന അമ്മയും അമ്മൂമ്മയും അവിടെ നിന്ന് മാറിനാട്ടുകാര് ലോഗിന് കേരളയോട് പറഞ്ഞു. ഏക വരുമാനം കൂള്ബാറിലെ ജോലിയില് നിന്നും ലഭിക്കുന്ന തുക ഒരു കൂള് ബാറിലെ ജോലിയാണ് അമ്മയ്ക്ക്. ഈ തുക കൊണ്ടാണ് അമ്മയും അമ്മൂമ്മയും കഴിഞ്ഞത്. കോഴി മുട്ടകള് ഇവര് പുറത്ത് കൊണ്ടുപോയി വില്ക്കാറുണ്ട്. അരുണും ഈ വീട്ടില് തന്നെയാണ് എങ്കിലും അരുണിനെ അങ്ങനെ വീട്ടില് കാണാറില്ലെന്നാണ് നാട്ടുകാര് പറയുന്നത്. അരുണിന്റെ അച്ഛനെക്കുറിച്ച് ആര്ക്കും അറിയില്ല. അമ്മയും അമ്മൂമ്മയും മാത്രമാണ് അരുണിനെ കൂടാതെ വീട്ടില് ഉള്ളത്. ക്രൂരകൊലപാതകത്തിന്റെ ഞെട്ടലില് പേയാടുകാര് സൂര്യയെ ക്രൂരമായി അരുണ് കൊലപ്പെടുത്തി എന്ന വാര്ത്ത അറിഞ്ഞതോടെ വീട്ടിലെ ഞെട്ടല് നാട്ടിലും വ്യാപിച്ചു. സൂര്യയെ ക്രൂരമായി അരുണ് വെട്ടിക്കൊന്നത് ആര്ക്കും ഉള്ക്കൊള്ളാന് കഴിയുന്നില്ല. അരുണ് പോലീസിന്റെ വലയിലായതില് നാട്ടുകാര് ആശ്വാസത്തിലാണ്. അടുത്തെങ്ങും തിരികെ വരാന് അരുണിന് കഴിയില്ല എന്നതില് ആശ്വാസമെന്നാണ് നാട്ടുകാര് പറഞ്ഞത്. ഇത്രയും കൊടുംക്രൂരന് തങ്ങളുടെ തൊട്ടപ്പുറത്ത് താമസിച്ചത് തങ്ങളെ ഞെട്ടിക്കുന്നതായാണ് നാട്ടുകാര് പറഞ്ഞത്. അവിടെ വച്ചാണ് ഈ രീതിയില് കൊലപാതകം നടത്തിയതെങ്കില് തങ്ങള് എല്ലാവരും സാക്ഷികളായി മാറേണ്ടി വരുമായിരുന്നെന്നും ഭീതിയോടെ അയല്ക്കാര് പറയുന്നു. മുന്പേ അരുണ് കേസില് അകപ്പെട്ടപ്പോള് പോലീസ് കര്ശനമായി നടപടികള് കൈക്കൊള്ളണമായിരുന്നു. അങ്ങിനെയെങ്കില് ഈ രീതിയില് ഒരു കൊലപാതകത്തിനു അരുണ് മുതിരില്ലായിരുന്നു. അരുണ് ക്രിമിനല് ആയിരുന്നുവെന്ന് നാട്ടുകാര് പതിനേഴോളം കുത്തുകള് കുത്തിയാണ് സൂര്യയെ അരുണ് കൊന്നതെന്ന് ഓര്ക്കാന് പോലും സാധിക്കുന്നില്ല. മുന്പും അരുണിനെ പോലീസുകാര് അറസ്റ്റ് ചെയ്തിട്ടുണ്ട്. ഷാഡോ പോലീസും അരുണിനെ അറസ്റ്റ് ചെയ്തിട്ടുണ്ട്. പല കുറ്റകൃത്യങ്ങളിലും അരുണ് പങ്കാളിയാണ് എന്ന കാര്യം എല്ലാവര്ക്കും അറിയാം. നാട്ടില് തന്നെ അരുണ് പ്രശ്നമുണ്ടാക്കിയപ്പോള് നാട്ടുകാര് ഇടപെട്ടാണ് എല്ലാം ഒത്തുതീര്ത്തത്. അതിനു ശേഷം വലുതായി പ്രശ്നങ്ങള് അരുണിന്റെ പേരില് വന്നിരുന്നില്ല. എന്തായാലും അരുണ് കുഴപ്പക്കാരന് ആണെന്ന് എല്ലാവര്ക്കും അറിയാമായിരുന്നു. താത്കാലികമായെങ്കിലും അരുണിന്റെ ശല്യം ഒഴിഞ്ഞതിന്റെ ആശ്വാസത്തിലാണ് നാട്ടുകാര്. ക്രൂരകൊലപാതകത്തിന്റെ ഞെട്ടലില് നെടുമങ്ങാട് നെടുമങ്ങാടിനെ നടുക്കി സൂര്യഗായത്രിയുടെ കൊലപാതകം. പട്ടാപ്പകല് വീട്ടില് കയറിയാണ് സൂര്യയെ അരുണ് ആക്രമിച്ചത്. പതിനേഴിലേറെ വെട്ടുകള് ഏറ്റ് ഗുരുതരമായി പരുക്കേറ്റ സൂര്യ ഇന്നലെ രാത്രിയാണ് മെഡിക്കല് കോളെജില് വെച്ച് മരിച്ചത്. മാനസിക വെല്ലുവിളി നേരിടുന്ന മാതാപിതാക്കളുടെ ഏകാശ്രയമായ മകളാണ് വധിക്കപ്പെട്ടത്. സൂര്യഗായത്രിയാണ് ഇവരുടെ ജീവിതം മുന്നോട്ടു കൊണ്ടുപോയത്. അതുകൊണ്ട് തന്നെ സൂര്യയുടെ മരണം മാതാപിതാക്കള്ക്ക് വലിയ ആഘാതമാവുകയാണ്. നഷ്ടമായത് മാനസിക വെല്ലുവിളി നേരിടുന്ന മാതാപിതാക്കളുടെ ഏകാശ്രയം ഇന്നലെ ഉച്ചയ്ക്ക് രണ്ട് മണിയോടെ സൂര്യയും അച്ഛനും അമ്മയും വാടകയ്ക്ക് താമസിച്ചിരുന്ന നെടുമങ്ങാട് കരുപ്പൂരെ വീട്ടിലെത്തിയായിരുന്നു ആക്രമണം. ഈ വീട്ടില് ഇവര് എത്തിയിട്ട് രണ്ടു മാസം ആയതേയുള്ളൂ. അടുക്കളവാതിലിലൂടെ അകത്തുകടന്ന അരുണ്, സൂര്യയെ തലങ്ങുംവിലങ്ങും കുത്തുകയായിരുന്നു. തല ചുമരില് ഇടിച്ച് പലവട്ടം മുറിവേല്പ്പിച്ചു. അബോധാവസ്ഥയിലായിട്ടും അരുണ് കുത്തുന്നത് തുടര്ന്നു. യുവതിയുമായി അടുപ്പമുണ്ടായിരുന്ന അരുണ് മുന് വൈരാഗ്യത്തെ തുടര്ന്നാണ് ആക്രമിച്ചതെന്നു വലിയമല പോലീസ് ലോഗിന് കേരളയോട് പറഞ്ഞു. എന്താണ് വൈരാഗ്യത്തിനു കാരണം എന്ന് അന്വേഷിക്കുകയാണെന്ന് പോലീസ് പറഞ്ഞു. അടുപ്പം വഴി തെളിച്ചത് കൊലപാതകത്തിലേക്ക് സൂര്യയ്ക്ക് അരുണുമായി അടുപ്പമുണ്ട്. മുന്പുള്ള സൂര്യയുടെ വിവാഹം തന്നെ ഒരു ഒളിച്ചോട്ടമായിരുന്നു. രതീഷ് എന്ന യുവാവിനൊപ്പമാണ് സൂര്യ ഒളിച്ചോടിയത്. അതിനു ശേഷം ഇവര് കോടതിയില് ഹാജരായിരുന്നു. ഇത് ഒരു വര്ഷം മുന്പാണ്. രതീഷുമായി പിന്നെ യുവതി അകന്നു. അതിനു ശേഷമാണ് ഇവര് ഇപ്പോള് താമസിക്കുന്ന നെടുമങ്ങാട് കരുപ്പൂരെ വീട്ടിലേക്ക് വന്നത്. പേയാട് നിന്നും വന്നു കൊലപാതകം അരുണിന്റെ വീട് പേയാടാണ്. അവിടെ നിന്നാണ് അരുണ് നെടുമങ്ങാട് വന്നതെന്നു പോലീസ് പറയുന്നു. അരുണിന്റെ വിവാഹം മുടങ്ങാന് കാരണം സൂര്യയുടെ ഇടപെടലുകളാണ് എന്ന മൊഴി അരുണ് പോലീസിനു നല്കിയതായാണ് വിവരം. ഈ പകയാണ് കൊലപാതകത്തിലേക്ക് നയിച്ചത്. മൊഴിയെക്കുറിച്ച് പോലീസ് അന്വേഷിക്കുകയാണ്. കുത്തിയത് പതിനേഴിലേറെ തവണ അടുക്കള വാതില് വഴി അതിക്രമിച്ചു കയറി 17 ലേറെ തവണയാണ് ഇന്നലെ അരുണ് യുവതിയെ കുത്തിയത്. സൂര്യയുടെ തലമുതല് കാല് വരെ പതിനേഴ് ഇടങ്ങളില് കുത്തേറ്റിട്ടുണ്ട്. സൂര്യ അബോധാവസ്ഥയില് ആയിട്ടും അരുണ് കുത്തുന്നത് തുടര്ന്നു. അടിയന്തര ശസ്ത്രക്രിയയ്ക്ക് വിധേയമാക്കിയെങ്കിലും ഇന്നലെ പുലര്ച്ചയോടെ നില വഷളാകുകയും സൂര്യ മരണത്തിനു കീഴടങ്ങുകയുമായിരുന്നു. മകളെ ആക്രമിക്കുന്നതുകണ്ട അമ്മ വത്സല തടയാന് ശ്രമിക്കുന്നതിനിടെ അമ്മയെയും അരുണ് കുത്തി വീഴ്ത്തി. അച്ഛന് ശിവദാസനെയും അരുണ് ക്രൂരമായി മര്ദിച്ചു. അയല്ക്കാര് ഓടിവന്നതോടെ അരുണ് ഓടി സമീപത്തെ വീട്ടിലെ ടെറസില് ഒളിക്കാന് ശ്രമിച്ചു. ഇവിടെ നിന്നുമാണ്പോ ലീസ് ഇയാളെ അറസ്റ്റുചെയ്തത്. വഞ്ചിയൂര്, ആര്യനാട്, പേരൂര്ക്കട സ്റ്റേഷനുകളില് അരുണിനെതിരേ നിരവധി കേസുകള് നിലവിലുള്ളതായി പോലീസ് പറയുന്നു.